LUONNOS 20 1 2022

Ehdotetut muutokset merkitty keltaisella.

Valtioneuvoston asetus

maatalousmaan kipsikäsittelyyn vuosina 2020-2025 myönnettävästä tuesta annetun valtioneuvoston asetuksen muuttamisesta

Valtioneuvoston päätöksen mukaisesti

*muutetaan* maatalousmaan kipsikäsittelyyn vuosina 2020-2025 myönnettävästä tuesta annetun valtioneuvoston asetuksen (510/2020) 2 §, 3 §:n 3 kohta, 5 §:n 1 momentti ja 8 §:n 1 momentti, sekä

*lisätään* 7 §:ään uusi 2 momentti seuraavasti:

2 §

Euroopan unionin valtiontukilainsäädännön soveltaminen

Myönnettäessä tämän asetuksen nojalla tukea sovelletaan tiettyjen maa- ja metsätalousalan ja maaseutualueiden tukimuotojen toteamisesta sisämarkkinoille soveltuviksi Euroopan unionin toiminnasta tehdyn sopimuksen 107 ja 108 artiklan mukaisesti annetun komission asetuksen (EU) N:o 702/2014 (Euroopan unionin maatalouden ryhmäpoikkeusasetus) I ja II lukua sekä 14, 21 ja 22 artiklaa.

Euroopan unionin maatalouden ryhmäpoikkeusasetuksen 14, 21 ja 22 artiklassa tarkoitettua tukea voidaan myöntää vain Euroopan unionin maatalouden ryhmäpoikkeusasetuksen vaatimukset täyttäville pienille ja keskisuurille yrityksille.

3 §

Määritelmät

Tässä asetuksessa tarkoitetaan:

— — — — — — — — — — — — — — — — — — — — — — — — — — — — — —

3) *kipsikäsittelyllä* toimia, joihin voivat kuulua kipsin hankinta, kuljetus ja varastointi, kipsin levittäminen ja muokkaaminen maatalousmaahan sekä muut vastaavat käsittelyyn ja sen edistämiseen liittyvät toimet.

5 §

Tukihakemuksen sisältövaatimukset

Tukihakemuksen tulee tarvittaessa sisältää seuraavat tiedot:

1) hakijan nimi ja yrityksestä sen koko;

2) hankkeen tai toiminnan alkamis- ja päättymispäivä;

3) hankkeen tai toiminnan toteutuspaikka;

4) muun julkisen rahoituksen muoto ja määrä;

5) muut olennaiset kipsikäsittelyn toteuttamiseen liittyvät seikat

— — — — — — — — — — — — — — — — — — — — — — — — — — — — — —

7 §

Tuen myöntämisen rajoitukset

— — — — — — — — — — — — — — — — — — — — — — — — — — — — — —

Tukea ei saa myöntää maatalousmaahan kohdistuvaan toimenpiteeseen, jos maatalousmaan ruuaksi kelpaavaa satoa käytetään bioenergian tuotantoon.

8 §

Tuen laskentaperuste ja määrä

Tuen määrä on kipsikäsittelyn arvonlisäverollinen yksikköhinta myynnistä elinkeino-, liikenne- ja ympäristökeskukselle kerrottuna tuen saajan kipsikäsitellyn maatalousmaan pinta-alalla. Kipsikäsittelyn edistämistoimien tuki tietämyksen siirtoon ja tiedotukseen voi kattaa tukikelpoiset kustannukset kokonaan ja tuki neuvontapalveluna voi olla enintään 1 500 euroa annettua neuvontaa kohden.

— — — — — — — — — — — — — — — — — — — — — — — — — — — — — —

———

Tämä asetus tulee voimaan xxx päivänä xxxx kuuta 2022.

Helsingissä x.x.2022

…ministeri Etunimi Sukunimi

Nimike Etunimi Sukunimi